YTH oqibatida 8 kishi vafot etgani haqida tarqalgan ma’lumot tasdiqlanmadi, amalda 8 kishi tan jarohatlari bilan shifoxonaga yotqizilgan. Foto: Videodan kadr 9 iyun kuni Toshkent viloyati Zangiota tumani hududidan o‘tgan M-34 Toshkent-Dushanbe avtomobil yo‘lida YTH sodir bo‘ldi. Bu haqda viloyat Ichki ishlar boshqarmasi matbuot xizmati xabar bermoqda. Spark avtomobili haydovchisi harakat davomida boshqaruvni yo‘qotib, yo‘lning qarama-qarshi tarafiga chiqib ketgan va shu yo‘nalishdagi Damas bilan to‘qnashgan. YTH oqibatida yo‘nalishdagi 3 ta avtomobil texnik shikastlangan. Mazkur YTH oqibatida 8 kishi vafot etgani haqida ijtimoiy tarmoqlarda tarqalgan ma’lumot o‘z tasdig‘ini topmagan. Ma’lum qilinishicha, hodisa oqibatida Spark haydovchisi vafot etgan. 8 kishi turli tan jarohatlari olib, shifoxonaga yuborilgan. Hozirda holat yuzasidan tuman prokuraturasi tomonidan tergov-surishtiruv ishlari olib borilmoqda.